ร้านนี้เห็นคนรีวิวในวงในเยอะค่ะ เลยตามมาพิสูจน์

@เรื่องแรกเลยค่ะ 
พิกัดที่ร้านไม่ตรงนะคะ
ถ้ามาจากทางวงเวียน วัดโสธรอยู่ทางซ้ายมือ ร้านนี้จะอยู่ทางขวามือ เลยไปพอสมควร แต่ไม่ไกลมาก ผ่านร้านอุ๋ม (ป้ายใหญ่ๆ ซ้ายมือ)
ขับรถวนไปวนมาอยู่พักนึงค่ะ พยายามมองหาขนมปังที่ตั้งหน้าร้านค่ะ แต่ว่าบังเอิญมีรถจอดอยู่ เลยเห็นจากป้ายร้านด้านบนค่ะ

@เรื่องที่สอง
ร้านตกแต่งได้น่ารักมากๆเลยค่ะ ชอบๆ
ดูโปร่ง สะอาดตา เก้าอี้เกร๋ๆ ที่นั่งเยอะพอสมควรค่ะ

@เรื่องที่สาม 
อาหารค่ะ ที่นี่มีทั้งคาวและหวาน มาเริ่มกันที่ของคาวนะคะ
สั่งไป 4 อย่างค่ะ
1. ชีสสติ๊ก 65 บาท
- มี 5 ชิ้น ค่ะ
- ให้อารมณ์เหมือนชีสสติ๊กทั่วไปๆ (ประมาณว่า ซื้อแพ็กใหญ่ๆ มาทอด ไม่ใช่โฮมเมด)
- พยายามคิดว่าให้โดน แต่ก็รู้สึกเฉยๆ บวกกับราคาและปริมาณ แอบเหวอนิดหน่อย
2. สปาเก็ตตี้ซอสมะเขือเทศไส้กรอก 65 บาท
- เดี๋ยวนะ ในเมนู เป็นเส้นสปาเก็ตตี้ดำ และมีเครื่องหลากหลายและปริมาณเยอะ แต่ที่มาเสิร์ฟ  รู้สึกเหมือนอาหารโมเดลเส้นสปาเก็ตตี้ขาว ราดซอสมะเขือเทศ มีไส้กรอก และมะเขือเทศ  มีอยู่กระจุกนึงมุมจาน จบปิ๊ง
- รสชาติก็ ซอสมะเขือเทศขวดยี่ห้อหนึ่ง
- เส็นสปาฯก็เฉยๆ ไม่มีเอกลักษณ์ ไม่มีไรพิเศษ
- จานนี้ขอบอกว่าเฟลมาก
3. ยำสาหร่ายญี่ปุ่น 95 บาท
- ภาพถ่าย คือสาหร่ายเน้นๆ ดูน่าทานมากๆ 
- ความเป็นจริง หมูสับมาเต็มเลย สาหร่ายนับเส้นได้ และมีกลิ่นคาว
 มีกุ้ง 1 ตัว ปลาหมึก 2 ชิ้น
- รู้สึกว่าไม่โอที่สุดค่ะ เรียกว่าไงดี ไม่ชอบกลิ่นค่ะ ขนาดคนที่ทานอะไรก็ได้ทุกอย่าง ยังเซย์โนกับจานนี้ค่ะ
4. เครปไข่ผักโขม 65 บาท
- จานนี้คืน THE BEST สำหรับที่ได้ทานมาค่ะ
- เครปหอมนุ่มเนย หวานอ่อนๆ มีกลิ่นเนยกับกระทะหอมๆ บวกกับกลิ่นไข่ขาวที่มาพร้อมกัน  นุ่มๆดีค่ะ  ชอบที่สุด
- มีฝักโขมอยู่รอบไข่แดง
- แต่ก็ราคาไม่ค่อยเป็นมิตร

รู้สึกเพลียกับของคาวมากๆ  แต่ก็อยากทานของหวาน เผื่อจะย้อมใจ
สั่งขนมปังกรอบโอวัลตินเย็นมาค่ะ ชามละ 50 บาท
- ก็โอเคค่ะ (แอบคิดว่าถ้าเราทำทานเองล่ะ ต้องใช้ฝีมือชงโอวัลตินขนาดไหนนะ แง่มๆ)
- คิดว่าทานกับขนมปังแบบนุ่มน่าจะเข้ากันมากกว่า พอดีสั่งแบบกรอบไป  ก็กรอบได้นานนะคะ 

เครื่องดื่ม
1. โอริโอ้มิลค์เชค 75 บาท
- ก็คิดว่าราคาสูงนะ แต่ก็ให้แก้วใหญ่อยู่
- อาจจะเพราะว่าเพิ่งทานปังเย็นมา

2. แตงโม+สับปะรด+สตรอเบอร์รี่ 60 บาท
- ก็ธรรมชาติดีค่ะ รู้สึกว่าไม่ได้ปรุงแต่งรสชาติไรมาก

มาคิดว่า รึเราอาจจะตั้งความหวังไว้สูงไป
คิดว่า ราคา ไม่น่าสูงขนาดนี้ กับคุณภาพอาหารระดับนี้
คงเก็บร้านนี้ไว้เป็นประสบการณ์ค่ะ